நான் மருத்துவர் இராமதாசை ஆதரித்து எழுதியிருப்பதால், நான் அவரை எந்த தவறும் செய்யாத உத்தமர் என்றோ, மக்களுக்காக மட்டுமே வாழ்பவர் என்றோ சொல்வதாக அர்த்தமில்லை. இன்று தமிழ்நாட்டில் இருக்கும் அரசியல் கட்சிகளுடனும் அதன் தலைவர்களுடனும் ஒப்பிட்டு பார்க்கும் போது பாட்டாளி மக்கள் கட்சியும் மருத்துவர் இராமதாசும் எத்தனையோ மடங்கு உயர்ந்தவர்களாகவே தெரிகிறார்கள். மேலும் ஒரு முக்கியமான விடயம் எனக்கு மருத்துவர் இராமதாசை அய்யா என அழைக்க பிடிக்காது. நான் ஒன்பதாவது படிக்கும் போது தான் அய்யா என்ற வார்த்தை மருத்துவர் இராமதாசை அழைக்க பயன்படுத்தப்படுவது எனக்கு தெரியும். அந்த நிமிடமே அவரை அய்யா என அழைக்க பிடிக்காமல் போனது. அன்று முதல் அவரை அய்யா என சொல்லி ஒரு முறை கூட நான் நண்பர்களுடனும் சரி வேறு யாருடனும் சரி பேசியதில்லை.